Luciano Pavarotti

Luciano Pavarotti, nado nas aforas de Módena o 12 de outubro de 1935 e finado na mesma cidade o 6 de setembro de 2007, foi un tenor italiano e un dos cantantes máis famosos de ópera do século XX.

 Vida 
Foi fillo único dun panadeiro amante da ópera chamado Fernando Pavarotti (1912-2002), que estimulou a Luciano a comezar os seus estudos no mundo do canto lírico. A súa nai chamábase Adele Venturi (1915-1999), e traballaba nunha fábrica cigarreira. Traballou un breve tempo como profesor de primaria logo de graduarse. As súas primeiras incursións vocais deunas no coro de Módena xunto ao seu pai.

A pesar de que Luciano falaba con cariño da súa infancia, a realidade é que viviu certas penurias, aínda que a felicidade podería ser interpretada de formas diversas. A súa familia tiña escasos recursos económicos; os seus catro membros apiñábanse nun apartamento de dous cartos. A segunda guerra mundial forzou a súa familia a evacuar a cidade en 1943 e no ano seguinte tiveron que alugar un cuarto a un granxeiro na campiña próxima, onde Luciano desenvolveu interese pola agricultura.

O 7 de xullo de 2006 foi operado dun cancro de páncreas nun hospital de Nova York. Faleceu ás 5 da mañá do xoves 6 de setembro do 2007 por un fallo renal derivado do cancro.

 Traxectoria profesional 
 Ópera 
Debutou o 29 de abril de 1961 no papel de Rodolfo na ópera La Bohème de Puccini, no pazo da ópera de Reggio Emilia e consagraríase no rol de Tonio da ópera A filla do rexemento coa súa difícil aria de nove notas e dó de peito.

Pavarotti foi moi solicitado en teatros de todo o mundo ata o seu retiro na Ópera Metropolitana de Nova York, en marzo do 2004, onde interpretou o papel do pintor Mario Cavardossi en Tosca, de Giacomo Puccini.

 Música popular 
No seu achegamento á música popular, gravou duetos con Eros Ramazzotti, Sting, Andrea Bocelli, Frank Sinatra, Michael Jackson, e aínda inéditos, co brasileiro Caetano Veloso e o grupo de rock irlandés U2. Cos tenores españois Plácido Domingo e José Carreras, formou o trío Los Tres Tenores (The Three Tenors).

Durante varios anos dende 1991, Pavarotti apoiou a organización War Child, e recadou fondos para a construción dun centro de musicoterapia en Mostar. Para iso anualmente organizaba concertos en Módena baixo o título "Luciano Pavarotti and friends", onde ademais participaban outras personalidades da música internacional, como Anastacia.

 Repertorio 

<big>Repertorio operisticoPersonaxe TítuloCompositor Tebaldo  I Capuleti e i Montecchi  BelliniElvino  La sonnambula  BelliniPollione  Norma  BelliniOrombello  Beatrice di Tenda  BelliniArturo Talbo  I puritani  BelliniFaust  Mefistofele  BoitoNemorino  L'elisir d'amore  DonizettiRoberto Leicester  Maria Stuarda  DonizettiEdgardo Ravenswood  Lucia di Lammermoor  DonizettiTonio  La Fille du régiment  DonizettiFernando  La Favorite  DonizettiAndrea Chénier  Andrea Chénier  GiordanoCanio  Pagliacci  LeoncavalloTuriddu  Cavalleria rusticana  MascagniFritz Cobus  L'amico Fritz  MascagniDes Grieux  Manon  MassenetIdamanteIdomeneo  Idomeneo  MozartEnzo Grimaldo  La Gioconda  PonchielliRenato des Grieux  Manon Lescaut  PucciniRodolfo  La Bohème  PucciniMario Cavaradossi  Tosca  PucciniF. B. Pinkerton  Madama Butterfly  PucciniCalaf  Turandot  PucciniArnoldo Melchtal  Guillaume Tell  RossiniCantante italiano  Der Rosenkavalier  StraussOronte  I Lombardi alla prima crociata  VerdiErnani  Ernani  VerdiMacduff  Macbeth  VerdiRodolfo  Luisa Miller  VerdiDuca di Mantova  Rigoletto  VerdiManrico  Il trovatore  VerdiAlfredo Germont  La traviata  VerdiRiccardo  Un ballo in maschera  VerdiDon Carlo  Don Carlos  VerdiRadames  Aida  VerdiOtello  Otello  Verdi

 Véxase tamén 

Categoría:Tenores de Italia
Categoría:Nados en Módena
Categoría:Nados en 1935
Categoría:Finados en 2007
Categoría:Finados por cancro de páncreas